Alexander episcopus etc... dilectis filiis magistris et prioribus etc. salutem etc.. Decens et dignum esse prospicimus, ut pacem transquillitatem vestram paterna diligentia procuremus. Hinc est quod nos, vobis auctoritate presentium concedimus, ut de vestro ordine ejectis vel egressis, qui receptione in eodem ordine, suis exigentibus culpis, reddiderint se indignos, licentiam dare possitis, quod ipsi ne materiam evagandi ad quoscumque alios ordines approbatos, preterquam ad beati Augustini Templariorum, Hospitalariorum et aliorum religiosorum arma portantium, cum vestris testimonialibus litteris valeant se conferre. Ceterum districtius inhibemus, ne tales ad alium ordinem transsire vel ipsos aliqui recipere, seu retinere presumant, absque sedis apostolice licentia speciali, plena faciente de presentibus mentionem. Nulli ergo etc... concessionis et inhibitionis etc.... Datum viterbii, XI kalendas octobris. – anno quarto.